बिलासपुर, शनिवार, 13 अक्टूबर 2018। बहुजन समाज पार्टी की मुखिया मायावती ने कहा है कि भाजपा को चुनाव नजदीक आते ही राम मंदिर का अभियान ज्यादा जोर पकड लेता है। अब भाजपा को यूपी सहित पूरे देश में राममंदिर बनाने से भी लाभ होने वाला नहीं है। उन्होंने कहा कि इस गठबंधन का पूरा प्रयास होना चाहिए कि हमारे उम्मीद्वार ज्यादा से ज्यादा चुनाव जीतकर आए। इससे हम छत्तीसगढ में सरकार बना सके। यह बात बसपा प्रमुख ने शनिवार को छत्तीसगढ़ के बिलासपुर में जनता रैली को सम्बोधित करते हुए कही। मायावती ने कहा कि मैं अजित जोगी जी को विश्वास दिलाना चाहती हू कि जो सम्मान आपको कांग्रेस पार्टी के साथ नहीं मिला वो आपको बीएसपी के साथ मिल मिलेगा।